kardosdrur/scandi-wiki huggingface dataset:
Dansk Film-Avis 1945

Dansk Film-Avis 1945 er en dansk Ugerevy med dokumentariske optagelser fra 1945. Filmene blev produceret af UFA film A/S, der var ejet af det tyske UFA, der var ejet af den tyske stat.

Den dansk producerede Dansk Film-Avis var en nazistisk ugerevy og udkom i årene 1941-1945. Den bestod typisk af tre dele: dansk stof, optaget af danske kameramænd, tysk stof fra Tyskland og reportager fra fronten, produceret af Deutsche Wochenschau.

Handling 
1. Fly skydes ned.
2. Tyske soldater vender hjem.
3. Tyskere flygter fra de østlige områder, som trues af bolschevikkerne. Kvinder og børn flygter mod vest, mændene bliver og forsvarer deres hjemstavn.
4. De danske glødelampefabrikker arbejder på højtryk for at fremstille de 15 mio. glødepærer, der skal bruges i hele landet. Det er kvindearbejde.
5. Norske piger boltrer sig i sne iklædt shorts og tynde bluser.
6. Skihop i Københavns Skiklub - Holtekollen.
7. Ju-jutsu er en populær sport. Greb og kast demonstreres.
8. Transport af Tuborg øl.
9. Sådan opbevares ski korrekt efter sæsonafslutning.
10. Astronomi er blevet populært - et kursus i et af Københavns observatorier.
11. Skiløb i bjerge.
12. Ungarnske soldater forsvarer sig mod bolschevikkerne. De sovjet-russiske panservogne ødelægges med specialvåben.
13. Den tyske krigsmarine bringer estere til Danzig. De estiske kvinder melder sig straks frivilligt som sporvognsfunktionærer.
14. Bønder flygter fra bolshevikkerne.
15. Engelske faldskærmstropper ved Arnheim i Holland skydes ned af tyskerne.
16. I en dansk vuggestue tager man sig godt af børnene.
17. Københavns Skøjteløberforening afholder stort stævne på Peblingesøen. 10.000 tilskuere er mødt frem for at se ishockeykampen mod Rungsted. KSF vandt 5-1. I pauserne var der opvisning i kunstskøjteløb.
18. De bedste kanoer i Europa bliver bygget i Danmark.
19. Arbejdernes Skakklub.

Referencer

Eksterne henvisninger 
 

Ugerevyer
Propagandafilm fra Danmark
Danske film fra 1945
Greve Bernadottes Bisættelse

Greve Bernadottes Bisættelse er en dansk dokumentarisk optagelse fra 1948.

Handling 
Grev Folke Bernadotte bisættes fra Gustav Vasa kirken i Stockholm.

Som vicepræsident i Svensk Røde Kors blev Bernadotte kendt for at organisere den storstilede Røde Kors-hjælpeaktion i februar-maj 1945, hvor det efter forhandlinger med nazisterne lykkedes at befri ca. 30.000 koncentrationslejrfanger og transportere dem i hvide busser til Sverige. Efter krigen blev han udnævnt til FN's hovedmægler i Palæstina i 1948, men blev den 17. september samme år myrdet af zionistiske terrorister.
Filmen har svensk speak.

Referencer

Eksterne henvisninger 
 

Dokumentariske optagelser
Danske film fra 1948
Begivenheder i 1948
Efter 5. maj

Efter 5. maj er en dansk dokumentarisk optagelse fra 1945.

Handling 
Optagelser fra dagene omkring Danmarks befrielse: Jublende og feststemte mennesker på Rådhuspladsen foran Politikens hus. Afbrænding af tyske flag, uniformer m.m. samme sted. Tyskercafeen Tosca på Strøget 6. maj, totalt smadret. Højtidelighed på Rådhuspladsen. Modstandsfolk i position med rekylgevær i Larslejsstræde. En stor gruppe modstandsfolk på havneområde - Danmarks 'Jensen-kanon' ses. Strandvejen i Hellerup: Den Danske Brigades ankomst til København 6. maj. Anholdelser af stikkere og værnemagere. Civile søger tilflugt i beskyttelsesrum. Aktion ved DFDS' hovedkontor i Havnegade.

Referencer

Se også 
 Danmarks Befrielse 5. Maj 1945
 Danmarks befrielse (dokumentarfilm)

Eksterne henvisninger 
 

Dokumentariske optagelser
Danske film fra 1945
Danmark under 2. verdenskrig
Begivenheder i 1945
Amager Travbane (dokumentarfilm)

Amager Travbane er en dansk dokumentarisk optagelse.

Handling 
Privat- eller amatøroptagelser fra Amager Travbane. Meget svingende kvalitet. Uden årstal men formentlig fra 40'erne.

Referencer

Eksterne henvisninger 
 

Dokumentariske optagelser
Amager
Paa Mjøsen

Paa Mjøsen er en dansk dokumentarisk optagelse fra 1918.

Handling 
Sejlads på Norges største sø Mjøsa med "Skibladner", som er verdens ældste hjuldamper. Årstallet er anslået.

Referencer

Eksterne henvisninger 
 

Dokumentariske optagelser
Danske film fra 1918
Aalborg Lufthavn (dokumentarfilm)

Aalborg Lufthavn er en dansk ugerevy fra 1938.

Handling 
Aalborg byråd har anlagt Aalborg Lufthavn ved Thistedvej nord for Nørresundby med åbning 29. maj 1938. Senere på året samles byrådet under ledelse af borgmester Marinus Jørgensen til møde i D.D.L.s nye Condor-maskine "Dania" og flyver fra Aalborg Lufthavn og rundt om Skagen, mens forhandlingerne finder sted. Verdens første flyvende byråd!

Referencer

Eksterne henvisninger 
 

Ugerevyer
Reportagefilm fra Danmark
Danske film fra 1938
Begivenheder i 1938
Aalborg
Rebild 1941

Rebild 1941 er en dansk stumfilm med dokumentariske optagelser fra 1941 af årets Rebildfest.

Handling 
Optagelser af folk, der ankommer til Rebild Festen med toget til Skørping Station. Massevis af mennesker på bakkerne i Rebild. Der holdes taler fra talerstolen og folkedansere underholder. Kong Christian 10. er hædersgæsten.

Medvirkende 

 Kong Christian X

Referencer

Eksterne henvisninger 
 

Dokumentariske optagelser
Danske film fra 1941
Rebild Bakker
Begivenheder i 1941
Dansk Film Revy 1937-1942

Dansk Film Revy 1937-1942 er en dansk ugerevy fra 1942.

Handling 
Fire Dansk Film Revy-indslag fra perioden 1937-1942:
1) 29/7 1938 svømmer Jenny Kammersgaard over Østersøen, fra Gedser til Warnemünde, på 40 timer og 19 minutter - på grund af strømforholdene bliver det til omkring 110 km.
2) Storstrømsbroen indvies 26/9 1937 på Kong Christian X's fødselsdag.
3) Kong Christian X's 25 års regeringsjubilæum 15/5 1937. Hyldest på Amalienborg Slotsplads. Gudstjeneste i Vor Frue Kirke. Soldaterparade på Lille Triangel. Studenternes fakkeltog fra Rosenborg Execerplads.
4) Kong Christian X's 30 års regeringsjubilæum 15/5 1942. Dagen starter med kongens sædvanlige morgenridetur. Kongen taler til folket fra Amalienborg Slots balkon.

Medvirkende 

 Kong Christian X
 Kong Frederik IX
 Dronning Ingrid
 Prins Knud
 Dronning Alexandrine
 Dronning Margrethe II

Referencer

Eksterne henvisninger 
 

Ugerevyer
Danske film fra 1942
Kong Christian d. X's 70 Aars Fødselsdag

Kong Christian d. X's 70 Aars Fødselsdag er en dansk dokumentarisk optagelse fra 1940.

Handling 
Optagelser fra København 26. september 1940, hvor Kong Christian X fejrer sin 70 års fødselsdag. Byen fester for kongen med flag, blomsterudsmykninger og musik. Danskerne har taget opstilling langs gader og pladser, der vinkes og flages. Filmen har karakter af at være privatoptagelser.

Medvirkende 

 Kong Christian X
 Dronning Alexandrine
 Kong Frederik IX
 Dronning Ingrid
 Dronning Margrethe II
 Prinsesse Elisabeth

Referencer

Eksterne henvisninger 
 

Dokumentariske optagelser
Reportagefilm fra Danmark
Danske film fra 1940
Danmark i 1940'erne
Det danske kongehus
Tuborgs 50 Aars Jubilæum - brudstykke

Tuborgs 50 Aars Jubilæum - brudstykke er en dansk dokumentarisk optagelse fra 1923.

Handling 
Den 13. maj 1923 fejrer Tuborg 50 års-dagen for sin beståen. Dagen fejres på bryggeriets hovedkvarter i Hellerup.

Referencer

Eksterne henvisninger 
 

Dokumentariske optagelser
Danske film fra 1923
Lemvig Kapsejlads

Lemvig Kapsejlads er en dansk dokumentarisk optagelse.

Handling 
Optagelser fra en kapsejlads ud for Lemvig. Sejlskibe, folk klædt i fint tøj, fest på skibene, folk skåler og drikker øl på båd, kapsejladsens præmier vises frem. En masse mennesker er mødt op til festlighederne.

Referencer

Eksterne henvisninger 
 

Dokumentariske optagelser
Indokina (dokumentarfilm)

Indokina er en dansk dokumentarisk optagelse fra 1958.

Handling 
Cao Dai Templet i Tay Ninh i Vietnam.

Referencer

Eksterne henvisninger 
 

Dokumentariske optagelser
Rejsefilm fra Danmark
Danske film fra 1958
Vietnam
Thule (dokumentarfilm)

Thule er en dansk dokumentarisk optagelse fra 1958.

Handling 
Uredigerede farveoptagelser fra Thule: hunde og opstillinger af familie og børn foran kameraet. Årstallet er anslået.

Referencer

Eksterne henvisninger 
 

Dokumentariske optagelser
Rejsefilm fra Danmark
Danske film fra 1958
I fly over Nordpolen

I fly over Nordpolen er en dansk dokumentarisk optagelse fra en flyvemaskine, der flyver over Grønland og Arktis. filmen er formentlig fra 1958.

Handling 
Farveoptagelser fra en flyvemaskine, der flyver hen over Nordpolen. Årstallet er anslået.

Referencer

Eksterne henvisninger 
 

Dokumentariske optagelser
Rejsefilm fra Danmark
Danske film fra 1958
Film fra Grønland
Arktis
Frøken Århus (dokumentarfilm)

[Frøken Århus] er en dansk dokumentarisk optagelse fra 1952.

Eksterne henvisninger 
 

Dokumentariske optagelser
Danske film fra 1952
Begivenheder i 1952
Aarhus
Skønhedskonkurrencer
Tuborg Film 1-6

Tuborg Film 1-6 er en dansk dokumentarisk optagelse fra 1936.

Handling 
Diverse optagelser fra og om bryggeriet Tuborg samt reklamefilmsklip, optaget af filmfotograf Poul Eibye:
Rejsegilde, håndværkere stiller op til foto, skåltaler. Rundvisning, bl.a. i bryggeriets kedelhal, Einar Dessau fører an. Tuborg-kølevogne med "Bière" kører fra bryggeriet. Klip fra reklame: eksportøllen "Boy Beer", en 'usynlig hånd' hælder øl op i glas, miniaturehuse rundt om 'kæmpe' ølflaske, fabrikation af etiketter, opstilling af diverse eksportøl med engelske etiketter. Kvindelige arbejdere indpakker ølflasker i papir. Øl pakkes i kasser og sendes af sted på transportbånd.

Medarbejderudflugt(?) på skib om vinteren. Klip med stresset mand, der falder i søvn på kontoret. Skuespilleren Carl Brisson og frue besøger Tuborg. Direktion, bl.a. direktør Benny Dessau, og medarbejdere stiller op til foto. Repræsentationsmøde med funktionærer. Optog med ringriddere til hest foran Tuborgbygningen i Hellerup.

Sejlskibet "Charlotte Marie", ølkasser læsses fra Tuborgbil ned i båd og sejles ud til "Fylgia". Otto af Habsburgs besøg på Tuborg (21/8/1936). Der laves en radioudsendelse fra Tuborg-bryggeriet. "Hjortens Flugt", hestevogne på gårdspladsen med fontæne. Fodboldkamp i Idrætsparken.

Der fragtes øl ud til et stort skib fra den svenske flåde. Den svenske flåde på besøg på Tuborg. Reklamebillede for "Boy Beer" (Cerveza Boy, la legitima pilsener Tuborg), optagelser af diverse Boy Beer reklameprodukter, bl.a. en Boy Beer terningeryster.

Hestevogne fra "Kongens Bryghus" i parade på Charlottenlund Travbane. Optagelser fra byggeri. Hærens 3. regiment i opvisning, efterfølgende parade. Direktør Benny Dessau og Einar Dessau på krigsskib i Tuborg havn, Christian X og Prins Knud ankommer.

Hesteparade. Bryggerhestene tages ud, vandes og spændes for vogn. Bryggeriudstilling med besøg af Christian X. Skuespilleren Jean Hersholt besøger Tuborg, Einar Dessau viser rundt. Dyrskue i Skanderborg 17/7/1934. På "Landmandshotellet" drikkes der Tuborg Pilsner.

Referencer

Eksterne henvisninger 
 

Dokumentariske optagelser
Danske film fra 1936
Johannes V. Jensen modellerer Agnes

Johannes V. Jensen modellerer Agnes er en dansk dokumentarisk optagelse fra 1948.

Handling 
Johannes V. Jensen modellerer forfatterinden og kvindesagsforkæmperen Agnes Henningsen.

Referencer

Eksterne henvisninger 
 

Dokumentariske optagelser
Danske film fra 1948
Danmark i 1940'erne
Johannes V. Jensen
Jubilæumsmødet i Bryggeriforeningen 6. sept. 1924

Jubilæumsmødet i Bryggeriforeningen 6. sept. 1924 er en dansk dokumentarisk optagelse fra 1924, der viser klip fra et møde i Bryggeriforeningen.

Eksterne henvisninger 
 

Dokumentariske optagelser
Virksomhedsfilm fra Danmark
Danske film fra 1924
Ugerevyen Danmark 4-5-6-14-15

Ugerevyen Danmark 4-5-6-14-15 er en dansk dokumentarisk optagelse fra 1917.

Handling 
1) Cementudstillingen i Industriforeningens gård. 2) Torvehandel, Københavns Grønttorv og Amagertorv. 3) Tagbrand i Gunløgsgade 11. september 1917. 4) Filmoptagelser til "Himmelskibet" i Bagsværd. 5) Kapsejlads i kano og kajak ved Taarbæk 16. september. 6) Saadanne Kartofler avles der i Kolonihaverne ved København. 7) Ak ja - det er ikke saa nemt at følge med i alle de ny Indskrænkninger! (lille sketch med skuespillerinde Betzy Kofoed). 8) Udgravning til nyt havnebassin - muligvis Frihavnens udvidelse. 9) Aftenstemnnig I - først på måneden: en familie hygger sig omkring petroleumslampen med kaffedrikning. 10) Aftenstemning II - sidst på månden: Samme familie sidder nu i stearinlysets skær, flasken er tom. 11) Nedrivning af Slagterboderne 'Maven' ved Nikolaj Tårn. 12) Præsteindvielse i Gustafskirken paa Sdr. Frihavnsvej 18. november 1917. Procession med pastor Arvid Boman i spidsen. Ærkebiskop Söderholm ses. 13) En dansk og en svensk 'Kæmper' fra brydematch i Folkets Hus 18. november 1917. 14) Nyt havneanlæg i Frihavnen, halvfærdigt men allerede i brug. 15) Det første prøvetog på Boulevardbanen 26. november 1917. 16) Et kunstværk, der har ondt ved at finde sin rette Plads: Ole Rømer på prøve på Sølvtorvet. 17) Med toget til Østerbro.

Medvirkende 

 Betzy Kofoed

Referencer

Eksterne henvisninger 
 

Dokumentariske optagelser
Danske film fra 1917
Ugerevyen Danmark 7-8-9

Ugerevyen Danmark 7-8-9 er en dansk dokumentarisk optagelse fra 1917.

Handling 
1) På galopbanen for sidste gang i år, 30. september 1917. 2) Ved Gammel Strand ligger "Pæreskuderne", der sælger frugt. 3) Sketch: Mand på vej op på skib føres bort af told-betjente, han kropsvisiteres, de finder masser af smuglergods. 4) Kulfiskeri i Gasværkshavnen. Fra en robåd ved kajen fiskes kul op fra havnens bund. 5) Der høstes kartofler på Fælleden. 6) Fra Spejderugen: Spejderne processerer gennem byen fra Sølvgades Kaserne. 7) Krigen sætter sine spor - rationering. Atter er der en livsfornødenhed, der slipper op! En mand drikker den sidste snaps. 8) Fra fangelejren ved Hald: sårede og syge tyske og østrig-ungarske krigsfanger på skovtur, ledsaget af deres sygeplejersker. Barakkerne ved vintertid. 9) En kartoffelmark til 500 kr. kvadraten! Direktør Bergenholz henter kartofler på hovedstadens kostbare byggegrunde. 10) Røde Kors krigsfange-konference på Amalienborg. Deltagerne ankommer til det første møde 15. oktober 1917. 11) Flyttedag i København. 12) Spejderugen - på Østerbro Stadion, 14. oktober 1917. 13) Husvildebarakkerne på Amager. 14) Ventende mennesker, muligvis foran Petroleumskontoret. 15) Den forulykkede flyver, premiereløjtnant Henning Stockfleth begraves i Randers, 8. oktober 1917. 16) Soldaterparade - Kongereveyen ved Linaa 6. oktober 1917. 17) Spejderugen (fortsat): Kong Christian X følger interesseret spejdernes madlavning og smager på spejdernes pandekager.

Medvirkende 

 Kong Christian X

Referencer

Eksterne henvisninger 
 

Dokumentariske optagelser
Danske film fra 1917
Ugerevyen Danmark 10-11-12-13

Ugerevyen Danmark 10-11-12-13 er en dansk dokumentarisk optagelse fra 1917.

Handling 
1) "Messingsuppe": søndagkoncert på Kastellet.
2) Nordisk Film filmer ved Helgoland - statister vader i land efter 'skibsforlis'.
3) Hvor slagterne skaffer "Kydet" fra - Kvægtorvet på en markedsdag.
4) Formiddagsbillede fra Gl. Strand: Sildefiskerne kommer ind med fangsten.
5) Maksimalflæskcentralen - på morgenvisit i Flæskehallen.
6) De gamle stubbe, som i sommers blev sprængt op i skovene, skæres nu til brugbart brænde.
7) Hvedagsliv (sketch): En københavnsk husmoder har været ude at "hamstre".
8) Flere skibe er strandet på Øresundskysten under stormen 24.-25. oktober 1917. Af skibstyper ses bl.a. skonnerter, galeaser og en brigantine.
9) Reformationsfesten 31. oktober 1917: Koralblæsning fra Frue Kirke og fra Nicolaj Taarn. De Kongelige ankommer til Frue Kirke. Procession af præster ankommer til Frue Kirke. Efter gudstjenesten: de kongelige forlader kirken.
10) Det København, der forsvinder: Centralpavillonen rives ned. Paladsteatret og Cirkusbygningen ses i baggrunden.
11) Skiftedag: Ved Fæstekontoret, 1. november 1917. Folk søger nyt arbejde.
12) Varemangel (sketch): De siger, at spækhøkeren har fået smør fra landet!
13) Fra Idrætsparken 4. november 1917: Fodboldkampen Frem-B1903. Cykelparkeringen.
14) De kommunale kartofler kommer til København. De losses fra skonnerter i havnen, hvor de lægges i sække, vejes og sendes ud i byen.
15) Repræsentanter for Nordens heltekraft: Deltagere i den dansk-svenske brydematch i Folkets Hus 4. november 1917.
16) De nye havneanlæg ved København. Udgravning til havnebassin ved Frederiksholm Teglværk. Der arbejdes med gravemaskiner og tipvogne.
17) Brændselmangel: Alt må udnyttes! Drenge finder koks i affaldet, der benyttes som fyld ved jernbanevolden i Vigerslev.
18) Frelsens Hærs brændeoplag og skæreri ved Strandvejen.
19) Omnibilerne måtte standse på grund af benzinmangel, 8. november 1917. Bus forlader Rådhuspladsen.
20) Sveriges kong Gustavs ankomst til København 9. november 1917 på et svensk krigsskib. Han modtages af Christian X på Toldboden.
21) De nye havneanlæg i København: Frihavnens udvidelser. Hvor Kalkbrænderifortet før lå er der nu nye havneanlæg.
22) Sømandsmissionens jubilæum 12. november 1917. Dronning Alexandrine kører derfra i bil.
23) Der graves ud på det gamle banegårdsterræn. Paladsteatret ses i baggrunden.
24) Universitetets årsfest 15. november 1917 - de kongelige og andre prominente gæster ankommer.

Medvirkende 

 Kong Christian X
 Dronning Alexandrine

Referencer

Eksterne henvisninger 
 

Dokumentariske optagelser
Danske film fra 1917
Ugerevyen Danmark 15-16-17-18

Ugerevyen Danmark 15-16-17-18 er en dansk dokumentarisk optagelse fra 1917.

Handling 
1) Løveunger i Zoologisk Have. Direktør Waldemar Dreyer med en af løveungerne. 2) Kendte ansigter: "Er det løgn, hvad jeg siger?" (Krølle Charles). 3) Det ny kommunale folkekøkken i Møllegade. Det første læs middagsmad fra det nye køkken. 4) Ved Helsingør havn 22. november 1917. Damperen "Imperator" ankommer med russiske krigsfanger, som køres i hestevogn til Horserødlejren. 5) Med damplokomotiv fra Hovedbanegården til Østerbro station. Østbanegården (Østerport station). Ministre og rigsdagsmænd beser Boulevardbanen den 27. november 1917. 6) Et besøg i Horserødlejren. Nylig ankomne fanger efter deres første måltid på dansk grund. 7) Russiske krigsfanger går i land fra skib. 8) Fra det kommunale Folkekøkken i Møllegade: Kødet udskæres og hakkes. Kartoflerne vaskes og skrælles. Kartoflerne efterskylles i hånden. Kartoflerne dampkoges. Dampgryderne. Spisesalen. 9) Juletræer ankommer til København. 10) Juletræ rejses på Rådhuspladsen. Trafikmestervagten og Dagmarteatret ses i baggrunden. 11) En tur gennem Østre Elektricitetsværk I: Kedelanlægget med 13 kedler, som leverer damp til i alt 20.000 hestekraft. Kul vejes og fyldes på de automatiske fyrapparater. Maskinhallen med 4 stk. 3 cylinder-dampturbiner, der driver jævnstrømsdynamoer og 3 stk. dampturbiner, der driver vekselstrømsdynamoer. En af de 1000 hestes dampmaskine med dynamo, der kan levere strøm til 30.000 stk. 16 lys lamper. Tavlen, hvorfra strømmen fordeles til sporvejene. 12) Kendte københavnere: En tryllekunstner. 13) En tur gennem Østre Elektricitetsværk II: Dampturbiner til vekselstrømsdynamoer laver i alt 13.500 hestekraft. Kan levere strøm til ca. 1/2 million 16 lys lamper. Tavle, hvorfra vekselstrømsmaskinerne passes og reguleres og hvorfra kablerne med 3 x 6000 volts spænding føres til Sundby, Valby og Brønshøj mv. De automatiske olieafbrydere for vekseltrømsafdelingen - de strømførende dele har 6000 volts spænding. Kabelgangen, der går helt ud under Trianglen, hvor kablerne fordeles ud under gaderne. 14) Stranding. Et skib ligger havareret ved Lemvig. Forsøg på at hjælpe det strandede skib. 15) Lemvig gadebilleder - en stork på spadseretur i byen.

Referencer

Eksterne henvisninger 
 

Dokumentariske optagelser
Danske film fra 1917
Ugerevyen Danmark 19-20-26

Ugerevyen Danmark 19-20-26 er en dansk dokumentarisk optagelse fra 1918.

Handling 

1) Foran Børnenes Kontor under juleuddelingen. Også optagelser foran S. Johannessons butik, hvorfra der er juleuddeling. 2) Nordmanden der tåler kulde som isbjørne og sæler: Sigurd Johansens opvisning på Helgoland juledag. Han bliver bl.a. smidt i vandet lukket inde i en sæk, får serveret kaffe i bassinet, tænder cigar med fakler m.m. 3) Udsigt fra det ny Paladsteater over mod Tivoli, National Scala og Cirkusbygningen. 4) Brændselsnød: Alt må udnyttes! Militæret kører kvas hjem i en lang række af hestekøretøjer. 5) Den ny Strandvej ved Helgoland. 6) Kalkbrænderihavnen og Bådebyggerierne. Skibsvrag ligger i havnebassinerne. 7) Kendte københavnere. Berliner Nielsen købslår med håndslag. 8) Hestehandlere på Kvægtorvet købslår. 9) Sluseanlægget ved Kalvebod strand i Sydhavnen. 10) Det gamle Teknologisk Instituts skolelokaler. 11) Det ny Teknologisk Institut. 12) Blad- og avissælgere på Rådhuspladsen. 13) En kaffetår i 6 graders frost: En kaffevogn på Rådhuspladsen sælger varm kaffe for 10 øre pr. krus. 14) Nu synger skøjterne! Skøjteløb på den kommunale bane på Østerbro ved siden af Idrætsparken. 15) Skøjteløb på Peblingesøen. 16) Vikingernes kapsvømning på badeanstalten Helgoland ved Svanemøllen, nytårsdag 1918. 17) De sidste rester af gamle dages fastelavnsløjer. Børnene slår katten af tønden. 18) Efter afsløringen af mindetavlen for Københavns forsvar 1659. Honoratiores ses foran Christiansborg, og militærorkester marcherer gennem byen foran en deling soldater.

Referencer

Eksterne henvisninger 
 

Dokumentariske optagelser
Stumfilm fra Danmark
Danske film fra 1918
Ugerevyen Danmark 21-22-23-24

Ugerevyen Danmark 21-22-23-24 er en dansk dokumentarisk optagelse fra 1918.

Handling 
1) Fugleliv på Søerne i København. 2) Efter tagbranden på Fælledvej 9. januar 1918. 3) Sketch: Før, et ret dagligdags syn. Nu en sjældenhed. Mand spiller fuld foran butik. 4) Kælkebakkerne i Dyrehaven 6. januar 1918: Ingen sne, bedre held næste søndag. 5) Havari. En skonnert, der har fået stormskade i Østersøen, ligger i Københavns havn. 6) Københavnske skolebørn holder fridag på isen i Frederiksberg Have. 7) Skøjteløb på Peblingesøen 13. januar 1918. Nordmanden Arne Drolsum giver opvisning i kunstskøjteløb og spring. 8) Høstarbejde på landet. Korn og høhøst. Piger og karle i marken. (Klippet stammer ikke fra ugerevyerne). 9) På vej gennem Dyrehaven i hestetrukket kane og sparkstøtting. Kælkning på kælkebakken i Ulvedalene og skøjteløb på Kildesøen. 10) Udsigt over København og Københavns rådhusplads set fra Vægtergangen på rådhuset. Dagmar-teatret ses i baggrunden. 11) Bandyspil på Peblingesøen 20. januar 1918. 12) Skibet "Fiona" losser the og ris. 13) Moderne dans. Seks elegante par danser hesitation vals og two step. 14) Firbenede ambulancesoldater: Opvisning på Rosenborg Eksercerplads af et frivilligt korps med sanitetshunde som Røde Kors hjælpere. 15) AIKs terrænsportsløb ved Kastrup 27. januar 1918.

Referencer

Eksterne henvisninger 
 

Dokumentariske optagelser
Danske film fra 1918